স্টিং (কুস্তিগির)
স্টিভ বোরডেন (জন্ম: মার্চ ২০, ১৯৫৯) একজন আমেরিকান পেশাদার কুস্তিগির, অভিনেতা, লেখক এবং সাবেক শরীরগঠক। তিনি তার মঞ্চনাম স্টিং নামে অধিক পরিচিত। তিনি বর্তমানে অল এলিট রেসলিং-এর সাথে যুক্ত। স্টিংকে সব সময়ের শ্রেষ্ঠ পেশাদার কুস্তিগির বলা হয়, তিনি তিন দশকেরও বেশি সময় জনপ্রিয়। স্টিং সর্বাধিক পরিচিত বর্তমানে বিলুপ্ত ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ) এবং তার স্থানান্তরিত ডাব্লিউডাব্লিউএফ বর্তমানে ডাব্লিউডাব্লিউই এবং টোটাল ননস্টপ একশন রেসলিং(টিএনএ)এ কুস্তি লড়ার জন্য। স্টিং ১৯৮৭ সাল থেকে ডাব্লিউসিডাব্লিউ এবং এর পূর্বসূরি জিম ক্রোকেট প্রমোশন(জেসিপি) তে ১৪ বছর কুস্তি লড়েছেন। স্টিং এখানে ১৫ বার চ্যাম্পিয়ন খেতাব জিতেছেন,এর মধ্যে ৬ বার ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন,দুইবার ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়ন এবং একবার এনডাব্লিউএ ওয়ার্ল্ড হেভিওয়েট চ্যাম্পিয়ন এবং স্টিং সবথেকে বেশিবার পেপারভিওতে লড়ার রেকর্ড গড়েন। ডিসেম্বর ১৯৯৭ এ স্টারকেডে হাল্ক হোগানের বিপক্ষে ডাব্লিউসিডাব্লিউ-এর ইতিহাসে সবথেকে বেশি অঙ্কের আয়ের রেকর্ড গড়েন।স্টিং ২০০৩ সালে টিএনএ তে যোগ দেন।টিএনএ-তে তিনি ১১বছর কুস্তি লড়েন।এই লম্বা সময়ে একবার এনডাব্লিউএ ওয়ার্ল্ড হেভিওয়েট চ্যাম্পিয়নশিপ এবং চারবার টিএনএ ওয়ার্ল্ড হেভিওয়েট চ্যাম্পিয়নশিপ জেতেন। একারণে তিনি পেশাদার কুস্তিজগতের একমাত্র কুস্তিগির, যিনি এনডাব্লিউএ চ্যাম্পিয়নশিপ,ডাব্লিউসিডাব্লিউ চ্যাম্পিয়নশিপ এবং টিএনএ ওয়ার্ল্ড হেভিওয়েট চ্যাম্পিয়নশিপ জিতেছেন। তিনি ২০১২ সালে টিএনএ হল অফ ফেমে জায়গা করে নেন এবং ২০১৬ সালে ডাব্লিউডাব্লিউই হল অফ ফেমে জায়গা করে নেন।